זניט סנקט פטרבורג (כדורגל נשים)

זֵנִיט סנקט פטרבורג (ברוסית: Женский Футбольный Клуб Зенит СПб) היא קבוצת כדורגל נשים רוסית מהעיר סנקט פטרבורג, רוסיה, המהווה חלק ממועדון זניט שהוקמה בינואר 2020. בדומה למועדון הגברים, גם מועדון זה ממומן על ידי תאגיד גזפרום. המועדון הוקם ב-21 בינואר 2020 להשתתפות בליגה ובגביע הרוסי לנשים, ביוזמת אלכסנדר מדבדב, נשיא מועדון הכדורגל לגברים. למאמנת הראשונה מונתה אולגה פוריאדינה, לשעבר שחקנית מועדון רוסיאנקה ונבחרת רוסיה בכדורגל נשים. משחק הבכורה הרשמי הראשון נערך במחזור הראשון של עונת 2020 באליפות הלאומית, נגד אלופת 2019, צסק"א מוסקבה, שבו הקבוצה הפסידה 2:1 אך היה המשחק הפופולרי ביותר בתולדות ענף הכדורגל נשים ברוסיה כשצפו בו יותר מ-5,000 צופים. הקבוצה שמרה על מקומה בליגה והעפילה עד לשלב רבע גמר הגביע הרוסי בכדורגל נשים. את עונת הבכורה זניט סיימה עם 4 ניצחונות ב־14 משחקים) וסיימה במקום החמישי. בעונת 2020/2021 זניט כבר השיגה ניצחון ב־5 משחקים לאחר 7 מחזורים, בתוספת תיקו עם האלופה המכהנת צסק"א. הסיבה לעלייה ברמתה היא התחזקות בפגרת העונה: בינואר 2021, הגיעו לזניט 11 שחקניות חדשות. ביניהן שחקנית נבחרת פולין גבריאלה גרז'ווינסקה והפורטוגזית אנה דיאש. בארבעת המחזורים הראשונים היא כבשה 4 שערים והזימון לנבחרת פורטוגל לא איחר לבוא. מנכ"ל הקבוצה, אלכסנדר מדבדב, סימן את המקום השלישי בליגה כיעד לקבוצה. באותה עונה, הקבוצה העפילה לראשונה לגמר הגביע הרוסי בכדורגל נשים מול לוקומוטיב מוסקבה, אחרי שהחלה את הופעתה בגביע החל משמינית הגמר. במשחק הראשון שיחקו מול חימקי, לאחר שניצחו ניצחון מוחץ 6:0. ברבע הגמר אירחה זניט את זבזדה-2005 פרם במגרש הביתי שלהן. הזמן החוקי הסתיים בתיקו מאופס. אך בדו-קרב פנדלים שחקניות זניט היו מדויקות יותר וניצחו 4:3. בחצי הגמר הן גברו בבית על צ'רטנובו בתוצאה 2:0, אך הפסידו ללוקומוטיב במשחק הגמר 1:0. את עונת 2022, זניט סיימה עם זכייה באליפות היסטורית ומאזן נטול הפסדים, במה שהיה לעונה הטובה ביותר שלה מאז הקמת הקבוצה. את עונת 2023 פתחה עם זכייה בסופרקאפ הרוסי, אחרי ניצחון על צסק״א מוסקבה וזכתה באליפות שנייה אחרי שגברה על אותה צסק"א במשחק הגמר בתוצאה 2:1. נכון ל-15 במרץ 2024: אזרבייג'ן ז'ליה מחסימובה בלארוס נטליה ווסקובוביץ׳ בלארוס יוליב סלסארצ'יק בלארוס אנסטסיה שופו פולין גבריאלה גז'יווינסקה פורטוגל אנה דיאש קזחסטן איידה גאיסטנובה קוסטה ריקה פרסיליה צ'ינצ'ילה קוסטה ריקה קטלינה אסטרדה קמרון גלאדיס אבודו רוסיה יקטרינה סוצ'נבה רוסיה קסניה אולקסיוק במאי 2021 הוקמה קבוצת נוער בכדורגל נשים, המתמודדת בליגת העל הרוסית בכדורגל נשים לנערות. בעונת הבכורה שלה הקבוצה סיימה במקום 5. אליפות רוסיה בכדורגל נשים זכייה: 2022, 2023 גביע רוסיה בכדורגל נשים סגנות: 2021, 2022, 2023 הסופר קאפ הרוסי בכדורגל נשים זכייה: 2023 סגנות: 2024 זניט מתמודדת בליגת העל הרוסית מאז הקמתה בשנת 2020. ההישג הגבוה ביותר - אליפות ליגת העל הרוסית (2022, 2023) שיאנית שערים - אנה דיאש (42 שערים) שיאנית הופעות - ורה סימנובסקאיה (93 הופעות) שיאנית שערים לעונה - אנה דיאש, 18 שערים - 2023 אתר האינטרנט הרשמי של זניט סנקט פטרבורג זניט סנקט פטרבורג, ברשת החברתית אקס (טוויטר) זניט סנקט פטרבורג, ברשת החברתית אינסטגרם זניט סנקט פטרבורג, ברשת החברתית VK זניט סנקט פטרבורג באתר ליגת הכדורגל לנשים ‎«Zенское начало»: 1 серия, "התחלה נשית", פרק ראשון מסדרה תיעודית על עונת הבכורה של הקבוצה בערוץ היוטיוב של זניט «Зенит» объявляет о создании женского футбольного клуба Александр Медведев: «Хотим, чтобы женский „Зенит“ был в лидерах уже через один-два сезона» Ольга Порядина: «Женская команда приложит все усилия для продолжения зенитовских традиций» Молодежная лига: итоги сезона